CELEX: 32013R0058
Language: el
Date: 2013-01-23 00:00:00
Title: Εκτελεστικός κανονισμός (EE) αριθ. 58/2013 της Επιτροπής, της 23ης Ιανουαρίου 2013 , σχετικά με τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα  Κείμενο που παρουσιάζει ενδιαφέρον για τον ΕΟΧ

24.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/19
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 58/2013 ΤΗΣ ΕΠΙΤΡΟΠΉΣ
   
   της 23ης Ιανουαρίου 2013
   σχετικά με τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως του κοινοτικού τελωνειακού κώδικα (1), και ιδίως το άρθρο 247,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1875/2006 της Επιτροπής, της 18ης Δεκεμβρίου 2006, για τροποποίηση του κανονισμού (ΕΟΚ) αριθ. 2454/93 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (2) θεσπίστηκε η έννοια των εγκεκριμένων οικονομικών φορέων (ΕΟΦ). Οι οικονομικοί φορείς που πληρούν τους όρους για την απόκτηση του πλήρους καθεστώτος του ΕΟΦ ή του καθεστώτος του εγκεκριμένου οικονομικού φορέα «Ασφάλεια και προστασία» θα πρέπει να θεωρούνται αξιόπιστοι εταίροι στην αλυσίδα εφοδιασμού και, ως εκ τούτου, να επωφελούνται από διευκολύνσεις όσον αφορά τους τελωνειακούς ελέγχους σχετικά με την ασφάλεια και την προστασία.
            
         
               (2)
            
            
               Η Ένωση αναγνωρίζει τα προγράμματα εμπορικής εταιρικής σχέσης ορισμένων τρίτων χωρών τα οποία έχουν αναπτυχθεί σύμφωνα με το Πλαίσιο Προτύπων για την Ασφάλεια και τη Διευκόλυνση του Παγκόσμιου Εμπορίου του Παγκόσμιου Οργανισμού Τελωνείων. Κατά συνέπεια, η Ένωση παραχωρεί διευκολύνσεις στους οικονομικούς φορείς τρίτων χωρών οι οποίοι έχουν την ιδιότητα του μέλους στο πλαίσιο του προγράμματος της τελωνειακής αρχής της εν λόγω τρίτης χώρας. Ως εκ τούτου, είναι απαραίτητο να εισαχθούν μέσα για την αναγνώριση, στις συνοπτικές διασαφήσεις εισόδου, των οικονομικών φορέων που έχουν την ιδιότητα του μέλους στο πλαίσιο των προγραμμάτων εμπορικής εταιρικής σχέσης των τρίτων χωρών. Οι σχετικές διευκολύνσεις δεν θα παρέχονται χωρίς την ορθή αναγνώριση των εν λόγω οικονομικών φορέων στις συνοπτικές διασαφήσεις εισόδου.
            
         
               (3)
            
            
               Συνεπώς, είναι σκόπιμο να τροποποιηθεί ανάλογα το παράρτημα 30Α του κανονισμού (ΕΟΚ) αριθ. 2454/93 της Επιτροπής (3), ώστε να επιτραπεί η αναφορά του μοναδικού αριθμού αναγνώρισης των οικονομικών φορέων τρίτης χώρας.
            
         
               (4)
            
            
               Ως εκ τούτου, ο κανονισμός (ΕΟΚ) αριθ. 2454/93 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα 30Α του κανονισμού (ΕΟΚ) αριθ. 2454/93 τροποποιείται κατά το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 31 Ιανουαρίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιανουαρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 302 της 19.10.1992, σ. 1.
   
      (2)  ΕΕ L 360 της 19.12.2006, σ. 64.
   
      (3)  ΕΕ L 253 της 11.10.1993, σ. 1.
   
      ΠΑΡΑΡΤΗΜΑ
      Στο παράρτημα 30Α του κανονισμού (ΕΟΚ) αριθ. 2454/93, στο τμήμα 4, «Επεξηγηματικές σημειώσεις για τα στοιχεία», η τρίτη παράγραφος της επεξηγηματικής σημείωσης για το στοιχείο «Αποστολέας»«Συνοπτικές διασαφήσεις εισόδου» αντικαθίσταται από το ακόλουθο κείμενο:
      
         «Συνοπτικές διασαφήσεις εισόδου:
         
         Το στοιχείο αυτό λαμβάνει τη μορφή του αριθμού ΕΟRI του αποστολέα όταν το πρόσωπο που καταθέτει τη συνοπτική διασάφηση διαθέτει τον εν λόγω αριθμό.
         Όταν παραχωρούνται διευκολύνσεις στο πλαίσιο προγράμματος εμπορικής εταιρικής σχέσης τρίτης χώρας που αναγνωρίζεται από την Ένωση, η πληροφορία αυτή μπορεί να λαμβάνει τη μορφή μοναδικού αριθμού αναγνώρισης τρίτης χώρας που έχει διατεθεί στην Ένωση από την ενδιαφερόμενη τρίτη χώρα. Αυτός ο αριθμός μπορεί να χρησιμοποιείται όταν το πρόσωπο που καταθέτει τη συνοπτική διασάφηση διαθέτει τον εν λόγω αριθμό.
         Ο αριθμός έχει την ακόλουθη δομή:
         
                     Πεδίο
                  
                  
                     Περιεχόμενο
                  
                  
                     Τύπος πεδίου
                  
                  
                     Μορφότυπος
                  
                  
                     Παραδείγματα
                  
               
                     1
                  
                  
                     Κωδικός αναγνώρισης της τρίτης χώρας (κωδικός χώρας κατά ISO alpha 2)
                  
                  
                     Αλφαβητικός 2
                  
                  
                     a2
                  
                  
                     US
                     JP
                  
               
                     2
                  
                  
                     Μοναδικός αριθμός αναγνώρισης τρίτης χώρας
                  
                  
                     Αλφαριθμητικός μέχρι 15
                  
                  
                     an..15
                  
                  
                     1234567890ABCDE
                     AbCd9875F
                     pt20130101aa
                  
               Παραδείγματα: «US1234567890ABCDE», για αποστολέα στις ΗΠΑ (κωδικός χώρας: US) του οποίου ο μοναδικός αριθμός αναγνώρισης είναι 1234567890ABCDE. «JPAbCd9875F», για αποστολέα στην Ιαπωνία (κωδικός χώρας: JP) του οποίου ο μοναδικός αριθμός αναγνώρισης είναι AbCd9875F. «USpt20130101aa», για αποστολέα στις ΗΠΑ (κωδικός χώρας: US) του οποίου ο μοναδικός αριθμός αναγνώρισης είναι pt20130101aa.
         Κωδικός αναγνώρισης της τρίτης χώρας: η ενωσιακή αλφαβητική κωδικοποίηση των χωρών και εδαφών βασίζεται στους ισχύοντες κωδικούς ISO alpha-2 (a2), στον βαθμό που αυτοί είναι συμβατοί με τους κωδικούς χώρας που καθορίζονται σύμφωνα με το άρθρο 5 παράγραφος 2 του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για τις κοινοτικές στατιστικές του εξωτερικού εμπορίου με τις τρίτες χώρες και για την κατάργηση του κανονισμού (ΕΚ) αριθ. 1172/95 του Συμβουλίου (1).
      
      
         (1)  ΕΕ L 152 της 16.6.2009, σ. 23.».